મોટે ભાગે ધર્મ અને વ્યવહારને જુદા જુદા (piecemeal) જોવાની આપણને ટેવ છે. જેમ કે વ્યવહારમાં આપણે બેઇમાનીથી પૈસો કમાઇએ અને તેમાંથી થોડો ભાગ ધાર્મિક કાર્યમાં દાન કરી દઇએ. પછી એવું માની લઇએ કે હિસાબ ચોખ્ખો થઇ ગયો! એ તે કેવી મૂર્ખ કલ્પના કે પરમાત્મા ટેક્સ વસૂલ કરી બ્લેક મનીને વ્હાઇટ કરી દેતા હોય! સત્ય અને ન્યાયનું સ્વરૂપ ગણાતા ઇશ્વર અપ્રામાણિક રીતે કમાયેલા ધનનો સ્વિકાર ન જ કરે.